भारतीय जनता पार्टी
भारतीय जनता पार्टी 1980 में जनता पार्टी के विघटन के बाद नवनिर्मित पार्टियों में से एक थी। यद्यपि तकनीकी रूप से यह जनसंघ का ही दूसरा रूप था, इसके अधिकतर कार्यकर्ता इसके पूर्ववर्ती थे और वाजपेयी को इसका प्रथम अध्यक्ष बनाया गया। इतिहासकार रामचंद्र गुहा लिखते हैं कि जनता सरकार के भीतर गुटीय युद्धों के बावजूद, इसके कार्यकाल में आर॰एस॰एस॰ के प्रभाव को बढ़ते हुये देखा गया जिसे १९८० के पूर्वार्द्ध की सांप्रदायिक हिंसा की एक लहर द्वारा चिह्नित किया जाता है। इस समर्थन के बावजूद, भाजपा ने शुरूआत में अपने पूर्ववर्ती हिन्दू राष्ट्रवाद का रुख किया इसका व्यापक प्रसार किया। उनकी यह रणनीति असफल रही और १९८४ के लोकसभा चुनाव में भाजपा को केवल दो लोकसभा सीटों से संतोष करना पड़ा। चुनावों से कुछ समय पहले ही इंदिरा गांधी की हत्या होने के बाद भी काफी सुधार नहीं देखा गया और कांग्रेस रिकार्ड सीटों के साथ जीत गई।
रोशनलाल अग्रवाल
रोशनलाल अग्रवाल की राजनीतिक पृष्ठ भूमि आपातकाल के दौरान भूमिगत आंदोलन से प्रारम्भ होती है। आपातकाल के पश्चात 1977 में युवा जनता पार्टी के जिला संयोजक के रूप में सक्रिय रहे। 1980 में भारतीय जनता पार्टी की स्थापना के पश्चात 1992 तक जिला महामंत्री जिला प्रचार मंत्री जैसे विभिन्न दायित्वों का कुशलता पूर्वक निर्वहन किया। उनकी कार्य कुशलता से प्रभावित होकर प्रदेश नेतृत्व द्वारा सन् 1992 में जिला भारतीय जनता पार्टी रायगढ़ के अध्यक्ष का दायित्व सौपा गया जिसको उन्होंने निष्ठा एवं लगन के साथ पूरा करते हुए संगठन को मजबूत किया। 2013 में रायगढ़ विधानसभा चुनाव में 20 हजार से अधिक मतों से विजयी हुए तथा छत्तीसगढ़ चतुर्थ विधानसभा में 2013 से 2018 तक सदस्य रहें। इस कार्यकाल में उन्होंने भाजपा विधायक दल के महामंत्री के रूप अपना योगदान दिया तथा विधानसभा की विभिन्न समितियों में सदस्य के रूप में अपने दायित्वों का निर्वहन किया।